शार्ट सर्किट से शिम में चार मंजिला मकान राख
कुल्लूजिला के शिम गांव में बुधवार देर रात करीब डेढ़ बजे खूबराम टेकचंद के चार मंजिला मकान आग की की भेेंट चढ़ गया। इस मकान की धरातल मंलिज में तीन गाय बांध रखी थी, जिन्हें समय रहते बाहर निकाल लिया गया। मकान में आग लगने का कारण बिजली का शार्ट सर्किट बताया जा रहा है।
पुलिस के अनुसार मकान में कोई भी नहीं रहता था। रात को करीब डेढ़ बजे आग लगने का पता चला तो शिम गांव में लोगों ने अपने-अपने घरों में पावर स्प्रे मशीन के माध्यम से आग पर काबू करने की कोशिश की। देखते-देखते यह चार मंजिला मकान धूं-धंू कर जलने लगा।
पुराने काठ-कुणी शैली के इस मकान में इमारती लकड़ी अधिक होने के कारण मकान ने आग इस तरह पकड़ी कि इसके आगे पानी की बौछारें भी कम पड़ी। मकान मालिक ने पुलिस को दिए बयान में कहा कि इस चार मंजिले मकान के स्वाह होने से करीब 20 लाख का नुकसान होने का अनुमान है। पुलिस चौकी के प्रभारी कर्मचंद मख्य आरक्षी पुनेराम रात को ही घटनास्थल पर पहुंच गए।
हादसे में 20 लाख का हुआ नुकसान
mag_Deva hin_Deva hin_Deva hin_Deva hin_Deva